stanford-oval/wikipedia huggingface dataset:
Rodrigo Moreno
Seurajoukkueura

Rodrigo siirtyi vuonna 2009 Celta Vigon junioriakatemiasta Real Madridin junioreihin, jossa hän teki nopeaa nousua ja pääsi lopulta seuran reservijoukkueeseen saman kauden 2009–2010 aikana.
31. heinäkuuta 2010 Rodrigo teki viisivuotisen sopimuksen portugalilaisseura Benfican kanssa. Hänestä maksettiin arvioiden mukaan noin kuuden miljoonan euron siirtokorvaus. Real Madridilla oli takaisinosto-oikeus ensimmäisten kahden kauden aikana 12 miljoonalla eurolla. 31. elokuuta 2010 hän siirtyi kauden kestäneellä lainasopimuksella englantilaisseura Boltoniin, jossa hän pelasi 17 Englannin Valioliigan ottelua ja teki yhden maalin. Kausilla 2011–2014 hän pelasi Benficassa 68 Primeira Ligan ottelua, joissa hän teki 27 ja syötti 13 maalia. Mestarien liigan 15 ottelussa hän teki kaksi maalia ja Eurooppa-liigan 13 ottelussa neljä maalia. Hän voitti Portugalin-mestaruuden ja Portugalin cupin 2014 sekä liigacupin 2012 ja 2014.
Rodrigo pelasi kauden 2014–2015 lainalla Primera Divisiónin Valenciassa ja siirtyi seuraan pysyvästi 30 miljoonan euron siirtosummalla kesällä 2015. Hän pelasi Valenciassa kaikkiaan 172 Espanjan pääsarjaottelua. Niissä hän teki 38 ja syötti 33 maalia. Mestarien liigan 15 ottelussa hän onnistui maalinteossa kahdesti. Eurooppa-liigassa hän pelasi yhdeksän ottelua ja teki neljä maalia. Hän teki voittomaalin Valencian kukistettua Barcelonan Copa del Reyn loppuottelussa 2019.
Elokuussa 2020 Rodrigo siirtyi Valenciasta Englannin Valioliigassa pelanneeseen Leeds Unitediin 29 miljoonan euron siirtokorvauksella. Rodrigon sopimus Leedsin kanssa oli nelivuotinen. Hän pelasi Leedsissä kolmen kauden aikana 88 valioliigaottelua, ja teki niissä 26 maalia. Hän siirtyi Qatar Stars Leaguen Al-Rayyaniin 3,5 miljoonalla eurolla kesällä 2023.
Maajoukkueura

Rodrigo pelasi neljä ottelua ja teki kaksi maalia Espanjan saavuttaessa hopeaa alle 19-vuotiaiden EM-kilpailuissa 2010. Hän pelasi alle 20-vuotiaiden MM-kilpailuissa 2011 neljä ottelua ja viimeisteli kolme maalia. Hän pelasi kahdessa ottelussa Lontoon olympialaisissa 2012. Hän teki yhden maalin pelaamissaan neljässä ottelussa Espanjan voittaessa alle 21-vuotiaiden Euroopan-mestaruuden 2013.
Rodrigo pelasi ensimmäisen ottelunsa Espanjan jalkapallomaajoukkueessa EM-karsintaottelussa Luxemburgia vastaan lokakuussa 2014. Ensimmäisen maaottelumaalinsa hän teki toisessa maaottelussaan, MM-karsintaottelussa Albaniaa vastaan lokakuussa 2017. MM-kilpailuissa 2018 hän tuli kolnessa ottelussa loppuhetkillä vaihdosta kentälle. Hän oli voittamassa Kansojen liigaa 2023. Hän on pelannut heinäkuuhun 2023 mennessä 28 A-maaottelua ja tehnyt kahdeksan maalia.
Aiheesta muualla

Rodrigo Real Madridin virallisella sivustolla (espanjaksi)
Espanjan joukkue – Jalkapallo kesäolympialaisissa 2012
1 De Gea |
2 Azpilicueta |
3 Domínguez |
4 J. Martínez |
5 Í. Martínez |
6 Alba |
7 Adrián |
8 Muniain |
9 Rodrigo |
10 Mata |
11 Koke |
12 Montoya |
13 Botía |
14 Romeu |
15 Isco |
16 Tello |
17 Herrera |
18 Mariño |
Valmentaja Milla
Espanjan joukkue – Jalkapallon MM-kilpailut 2018
1 De Gea |
2 Carvajal |
3 Piqué |
4 Nacho |
5 Busquets |
6 Iniesta |
7 Saúl |
8 Koke |
9 Rodrigo |
10 Thiago |
11 Vázquez |
12 Odriozola |
13 Arrizabalaga |
14 Azpilicueta |
15 Ramos |
16 Monreal |
17 Aspas |
18 Alba |
19 Costa |
20 Asensio |
21 Silva |
22 Isco |
23 Reina |
Valmentaja Hierro
Sami Mustakallio

Sami Kimmo Kalervo Mustakallio (s. 13. lokakuuta 1958 Helsinki) on suomalainen pastori. Hän on näyttelijä Marita Nordbergin ja lääketieteen tohtori, professori Kimmo K. Mustakallion poika. Vuonna 2009 Mustakallio siunasi äitinsä hautaan Hietaniemen kappelissa.  Vuonna 2016 oli hänen isänsä vuoro.
Sami Mustakallio valmistui teologian maisteriksi Helsingin yliopistosta vuonna 1992. Hänen pro gradunsa aihe oli pelastus ja parantaminen Kirkkojen maailmanneuvoston lääketieteellisen komission asiakirjoissa vuosina 1979–1981. Mustakalliolla on CP-vamma. Vammaisuutensa vuoksi hän joutui odottamaan pappisvihkimystään yhdeksän vuotta. Suomen evankelis-luterilaisen kirkon piirissä epäiltiin hänen kykyään suoriutua tehtävästään. Mustakallion käsityksen mukaan Tampereen silloinen piispa arveli ettei Mustakallion puheesta saataisi selvää. Kiistaa oli ilmeisesti myös siitä, voiko vammainen pappi hyödyntää työssään avustajansa käsiä. Lopulta piispainkokous totesi, että vammainen voi toimia pappina, mikäli hänet katsotaan kelvolliseksi tehtävään. Jälkikäteen Mustakallio kritisoi kirkon suhtautumista hänen vammaisuuteensa muun muassa seuraavasti: ”Kukaan ei alussa edes katsonut, miten voisin mitäkin asioita tehdä. Nähtiin vain pyörätuoli.”
Ennen vihkimystään Mustakallio työskenteli Invalidiliiton sopeutumisvalmennuskeskuksessa (nyk. Validia Kuntoutus Lahti) sosiaaliterapeuttina. 1. kesäkuuta 2000 Mustakallio viimein vihittiin, jolloin hänestä tuli ensimmäinen Suomen evankelis-luterilaisen kirkon vihkimä vaikeavammainen pappi. Vihkimisen toimitti Juha Pihkala Tampereen tuomiokirkossa. Mustakalliota varten perustettiin Lahden seurakuntien yhteisen diakoniatyön alaisuuteen määräaikainen seurakuntapastorin virka, joka päättyi vuoden 2002 lopussa. Sopimuksen mukaan hän hoiti virkaansa 10-prosenttisesti.
Mustakallio valittiin vuoden 2000 kunnallisvaaleissa Lahden kaupunginvaltuustoon vihreiden listalta. Valtuustoaikanaan hän oli myös sosiaali- ja terveyslautakunnan jäsen. Hän oli vasemmistoliiton ehdokkaana vuoden 2003 eduskuntavaaleissa, mutta ei tullut valituksi.
2000-luvun ensikymmenen loppupuolella Mustakallio muutti Lahdesta takaisin Helsinkiin. Hän asuu MS-liiton palvelutalossa Arabianrannassa ja käy eri seurakunnissa saarnaamassa. Hänen harrastuksiaan on teatterissakäynti, ja hän on myös pelannut sähköpyörätuolisalibandyä maalivahtina M-Team Electric Gladiators -joukkueessa.
Ruskeasanta

| Ruskeasanta> Rödsand |
| --- | --- |
 Kaupungin kartta, jossa Ruskeasanta korostettuna.
Kaupunki:  Vantaa
Suuralue:  Tikkurilan suuralue
Kaupunginosa nro:  67
Pinta-ala:  2,4 km² 
Väkiluku:  4 251 (31.12.2023)
Väestötiheys:  1 777 as./km²
Työpaikkoja:  322 kpl   (31.12.2013)
Postinumero(t):  01390, 01391, (01300)
Lähialueet:  Ilola, Koivuhaka, Lentokenttä, Simonkylä
Ruskeasanta (ruots. Rödsand) on Vantaan kaupunginosa Tikkurilan luoteispuolella. Sitä ympäröivät Simonkylä, Ilola, Koivuhaka ja Lentokenttä. Ruskeasannassa oli noin 4 200 asukasta vuonna 2015. Kaupunginosa on lähinnä perheiden, etenkin lapsiperheiden, asuinaluetta.
Ruskeasannassa on noin 320 työpaikkaa, joista suurin osa palvelualoilla. Alueen palveluita ovat muun muassa lähikauppa, kampaamo, pizzeria, ravintola-pub ja Shell-huoltoasema, joka on auki ympäri vuorokauden. Päiväkoteja alueella on kaksi, Misteli ja Ristipuro.
Luonto ja maasto

Ruskeasannan itäosan maastoa hallitsee Kylmäoja, joka laskee alueen itärajaa pitkin Koivuhakaan. Puron varrella kasvaa vehreää lehtoa, jonka tyypillisiä puulajeja ovat tervaleppä, tuomi, haapa ja raita. Puistikossa elää monia lintulajeja. Maasto nousee länttä kohti, jossa on muuhun maastoon nähden korkeita kallioita. Ruskeasannan länsilaidalla on myös kuivaa hiekkakangasta, jonka maaperästä alue on saanut nimensä.
Historia

Alueella on ollut vanhoja maatiloja jo yli 200 vuotta. Ruskeasannan etelälaidalla olevalla kukkulalla on yhä Vedabackan tila. Asuinrakentaminen alueella alkoi 1700-luvulla.[lähde? ] Rakennuskanta koostuu pääasiassa omakoti- ja rivitaloista, mutta Ruskeasannan keskiosista löytyy Ristipuro-niminen pienkerrostaloalue.
Nähtävyyksiä

Ruskeasannan kaupunginosan läntisimmässä osassa, Tuusaulanväylän länsipuolella sijaitseva Ruskeasannan hautausmaa, jossa on Armas Lindgrenin suunnittelema, valtakunnallisesti merkittävää rakennusperintöä edustava hirsirakenteiseen siunauskappeli (1927)
Ruskeasannan hautausmaan lounais- ja eteläpuolella (Ruskeasannantie) ollaan Lentokentän kaupunginosan rajalla. Paikalta on hyvä näkymä Helsinki-Vantaan lentokentälle, mikä houkuttelee paikalle lentokonebongareita.
Aiheesta muualla

Kuvia tai muita tiedostoja aiheesta Ruskeasanta Wikimedia Commonsissa
Rosalyn Higgins

Rosalyn Higgins (s. Lontoo, Britannia), paronitar Higgins DBE QC, o.s. Cohen, (s. 2. kesäkuuta 1937) on brittiläinen juristi. Hän on ollut Kansainvälisen tuomioistuimen jäsen vuodesta 1995, ja hänet nimitettiin sen puheenjohtajaksi vuonna 2006.
Higgins valmistui Cambridgesta ja Yalesta. Hänet nimitettiin Queen's Counselin jäseneksi vuonna 1986 ja Brittiläisen imperiumin ritarikunnan komentajaksi 1995. Hän voitti Balzan-palkinnon vuonna 2007.
Higgins on juutalaista sukua. Hän meni vuonna 1961 naimisiin poliitikko Terence Higginsin kanssa.
Sam Clemmett

| Sam Clemmett> Henkilötiedot |
| --- | --- |
Syntynyt: 1. lokakuuta 1993 (ikä 31) Brundall, Englanti
Ammatti:  näyttelijä
Näyttelijä
Merkittävät roolit:  Albus Severus Potter
Aiheesta muualla
IMDb 
Sam Clemmett (s. 1. lokakuuta 1993 Brundall, Englanti) on brittiläinen näyttelijä. Hän on näytellyt muun muassa elokuvissa Survivor ja Burn the Clock. Clemmet on esiintynyt myös J.K Rowlingin näytelmässä Harry Potter and the Cursed Child, jossa hän näytteli Harry Potterin poikaa Albus Potteria.
Ura

Clemmet on näytellyt urallaan useissa teatterinäytöksissä Lontoossa. Hän on myös esiintynyt BBC:n televisiosarjoissa The Musketeers ja Foylen sota, sekä ollut sivurooleissa muun muassa Holby Cityn sairaalassa, Tohtoreissa ja Our World War:ssa.
Rodion Štšedrin

Rodion Štšedrin ja hänen vaimonsa Maija Plisetskaja vuonna 2009.
Rodion Konstantinovitš Štšedrin (ven. Родио́н Константи́нович Щедри́н; s. 16. joulukuuta 1932 Moskova) on venäläinen taidemusiikin säveltäjä ja pianisti. Hän johti Venäjän neuvostotasavallan säveltäjäliittoa vuosina 1973–1990, ja hän kuuluu maansa kansainvälisesti tunnetuimpiin nykysäveltäjiin.
Rodion Štšedrin syntyi musikaaliseen perheeseen – hänen isänsä oli säveltäjä ja musiikinopettaja. Myös Rodion ryhtyi opiskelemaan musiikkia, aluksi Moskovan kuoro-oppilaitoksessa ja sitten Moskovan konservatoriossa. Sävellystä hänelle opettivat Juri Šaporin ja Nikolai Mjaskovski sekä pianonsoittoa Jakov Flijer. Hän suoritti loppututkinnon vuonna 1955. Vuonna 1958 hän avioitui balettitanssija Maija Plisetskajan kanssa.
Štšedrinin varhaistuotanto on tonaalista ja värikkäästi soitinnettua, mutta sittemmin hän on kokeillut aleatorisuutta ja sarjallisuutta. Hänen laajaan sävellystuotantoonsa kuuluu useita konserttoja. Hän esiintyi kolmen ensimmäisen pianokonserttonsa kantaesityksessä solistina. Mstislav Rostropovitš esitti hänen teoksiaan lännessä. Štšedrinin viides pianokonsertto (1999) on omistettu Olli Mustoselle. Štšedrin on säveltänyt useita näyttämöteoksia venäläisen kirjallisuuden klassikoihin (Leo Tolstoi, Nikolai Gogol, Anton Tšehov).
Sävellyksiä > Oopperoita

Ei yksin rakkaudesta (Не только любовь). 1961
Kuolleet sielut (Мёртвые души). 1977
Lolita (Лолита). 1992
Lumottu vaeltaja (Очарованный странник). 2002
Pajaritar Morozova (Боярыня Морозова). 2006
Sävellyksiä > Baletteja

Pieni kyttyräselkäinen hevonen. 1955
Carmen. 1967
Anna Karenina. 1968
Lokki. 1980
Nainen ja sylikoira. 1985
Sävellyksiä > Orkesteriteoksia > Sinfonioita

1. sinfonia. 1958
2. sinfonia 25 preludia orkesterille. 1962–1965
3. sinfonia. 2000
Sävellyksiä > Orkesteriteoksia > Pianokonserttoja

1. pianokonsertto. 1954
2. pianokonsertto. 1966
3. pianokonsertto. 1973
4. pianokonsertto. 1991
5. pianokonsertto. 1999
6. pianokonsertto. 2003
Sävellyksiä > Orkesteriteoksia > Konserttoja orkesterille

1. orkesterikonsertto Озорные частушки. 1963
2. orkesterikonsertto Kellot. 1968
3. orkesterikonsertto Старинная музыка российских провинциальных цирков. 1989
4. orkesterikonsertto Хороводы. 1989
5. orkesterikonsertto Neljä venäläistä laulua. 1997
Sävellyksiä > Orkesteriteoksia > Muita konserttoja

sellokonsertto Sotto voce. 1994
alttoviulukonsertto Concerto Dolce. 1997
viulukonsertto Concerto cantabile. 1998
oboekonsertto. 2010
kaksoiskonsertto pianolle ja sellolle. 2011
Sävellyksiä > Kamarimusiikkia

Kolme hilpeää kappaletta pianotriolle. 1997
Menuhin-sonaatti viululle ja pianolle. 1999
Vanhoja venäläisiä kansansävelmiä sellolle ja pianolle. 2007
Musiikillinen uhrilahja (Музыкальное приношение) kamariyhtyeelle. 1983
Sävellyksiä > Pianosävellyksiä

1. pianosonaatti. 1962
2. pianosonaatti. 1997
24 preludia ja fuugaa. 1964–1970
Polyfoninen nuottikirja, 25 preludia. 1972
Sonatine concertante. 2005
Sävellyksiä > Kuoroteoksia

Byrokratiada (Бюрократиада), kantaatti solisteille, kuorolle ja orkesterille (Andrei Voznesenski). 1963
Lenin kansan sydämessä (Ленин в сердце народном), kantaatti solisteille, kuorolle ja orkesterille (Aleksandr Belmans). 1969
Aiheesta muualla

Rodion Shchedrin: Internet Edition compiled by Onno van Rijen. (englanniksi)
Sabrina Maier

Sabrina Maier (2017)
Sabrina Maier (s. 4. lokakuuta 1994) on itävaltalainen alppihiihtäjä, joka edustaa Schiclub Saalbach Hinterglemmia.
Euroopan nuorten olympiafestivaaleilla 2011 Maier saavutti pronssia sekä pujottelussa että suurpujottelussa. Maier kilpaili maailmancupissa ensimmäisen kerran Lake Louisen syöksylaskussa joulukuussa 2015. Maailmancupin pisteille hän pääsi ensimmäisen kerran Val d’Isèren alppiyhdistetyssä joulukuussa 2015 oltuaan 23:s. Parhaimmillaan hän on ollut 20:s Altenmarkt-Zauchenseen supersuurpujottelussa tammikuussa 2016.
Sam Cooke Forever

| Sam Cooke Forever Sam Cooke |
| --- | --- | --- |

Kokoelmalevyn tiedot
 Julkaistu: 1975
 Formaatti: tupla-LP
 Tyylilaji: Soul
 Kesto: 81.00
 Levy-yhtiö: RCA
Sam Cooken muut julkaisut
|   | Sam Cooke Forever 1975 |   |
Sam Cooke Forever on kahden LP-levyn ja 32 kappaleen kokoelma soul-laulaja Sam Cooken tuotannosta.
Tupla-albumin on julkaissut vuonna 1975 levy-yhtiö RCA sarjatunnuksella FJL2 7194. Levy on tehty Ranskassa, jossa RCA:n toimiston osoitteeksi on annettu 9. Avenue Matignon, 75008 Pariisi.
Kappaleet

A-puoli
1. Shake - 2:42 (Sam Cooke) 

2. Cry Me a River - 2:45 (Arthur Hamilton) 

3. Frankie & Johnny - 2:38 (sov. Sam Cooke) 

4. You Send Me - 2:41 (L.C. Cooke) 

5. Sad Mood - 2:21 (Sam Cooke) 

6. Chain Gang - 2:35 (Sam Cooke - Charles Cooke) 

7. You're Nobody Till Somebody Loves You - 2:56 (Morgan - Stock - Carvanaugh) 

8. Soothe Me - 2:05 (Sam Cooke)
Kappaleella numero 3 orkesteria johtaa Ralph Burns, 5 Sammy Lowe ja 6 Glenn Osser.
B-puoli
1. Good News - 2:30 (Sam Cooke) 

2. Basin Street Blues - 2:47 (Spencer Williams) 

3. Feel It - 1:53 (Sam Cooke) 

4. (I Love You) For Sentimental Reasons - 2:36 (Watson - Best) 

5. Another Saturday Night - 2:18 (Sam Cooke) 

6. Wonderful World - 2:05 (Barbara Campbell) 

7. Having a Party - 2:27 (Sam Cooke) 

8. A Whole Lotta Woman - 2:15 (J.F. Alexander - L. Nordon)
Kappaleella 3 orkesteria johtaa Stan Applebaum, 4 Horace Ott ja 5 sekä 7 Rene Hall.
C-puoli
1. Bring It on Home to Me - 2:32 (Sam Cooke) 

2. Good Times - 2:25 (Sam Cooke) 

3. That's Where It's at - 2:34 (Sam Cooke - J.W. Alexander) 

4. Baby, Baby, Baby - 2:30 (Sam Cooke) 

5. Only Sixteen - 2:01 (Barbara Campbell) 

6. Love Will Find a Way - 2:15 (Sam Cooke) 

7. Twistin' the Night Away - 2:38 (Sam Cooke) 

8. Sugar Dumpling - 2:36 (Sam Cooke)
Kappaleilla 1 ja 7 orkesteria johtaa Rene Hall.
D-puoli
1. Tennessee Waltz - 3:10 (P. Wee King - Redd Stewart) 

2. Send Me Some Lovin' - 2:45 (Price - Marascalco) 

3. A Change Is Gonna to Come - 2:36 (Sam Cooke) 

4. Cousin of Mine - 2:27 (Sam Cooke) 

5. Driftin' Blues - 3:15 (J. Moore - C. Brown - E. Williams) 

6. Willow Weep for Me - 2:24 (Ann Ronell) 

7. Little Red Rooster - 2:50 (Dixon) 

8. Cupid - 2:28 (Sam Cooke)
Kappaleella 2 orkesteria johtaa Horace Ott ja 7-8 Rene Hall.
Saint-Romain

Saint-Romain voi tarkoittaa seuraavia:
Maantiede

Saint-Romain, kunta Ranskassa Charenten departementissa
Saint-Romain, kunta Ranskassa Côte-d'Orin departementissa
Saint-Romain, kunta Ranskassa Puy-de-Dômen departementissa
Maantiede > Entisiä kuntia

Saint-Romain, entinen kunta Ranskassa Haute-Savoien departementissa
Saint-Romain, entinen kunta Ranskassa Lotin departementissa
Maantiede > Nimi esiintyy osittain

Saint-Romain-au-Mont-d’Or, kunta Ranskassa Rhônen departementissa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Saint-Romain”, voi hakea sivunnimihaulla, laajalla sivunnimihaulla tai tekstihaulla.
Sabrina Simader

Sabrina Wanjiku Simader (s. 13. huhtikuuta 1998 Kilifi) on kenialainen Itävallassa asuva alppihiihtäjä.
Simader osallistui Sankt Moritzin maailmanmestaruuskilpailuissa 2017 supersuurpujotteluun sijoittuen 39:nneksi, suurpujotteluun ollen 60:s ja pujotteluun laskien 50:nneksi. Pyeongchangin talviolympialaisissa 2018 hän oli supersuurpujottelussa 38:s ja keskeytti suurpujottelussa toisessa laskussaan. Maailmancupdebyytin Simader teki Mariborissa tammikuussa 2017 suurpujottelussa. Hän karsiutui kisassa toiselta kierrokselta ollen 1. laskun 61:s. Parhaimmillaan Simader on ollut maailmancupissa 44. St. Moritzin supersuurpujottelussa joulukuussa 2019.
Nuorten talviolympialaisissa 2016 Hafjellissa hän oli alppiyhdistetyssä 20:s, supersuurpujottelussa 23:s ja suurpujottelussa 26:s. Pujottelussa hän laski ulos. Nuorten maailmanmestaruuskisoissa Simader on laskenut vuosina 2018 ja 2019. Vuonna 2019 Val di Fassassa hän sijoittui syöksylaskussa 24:nneksi ja supersuurpujottelussa 38:nneksi.
Sabrina Maniscalco

Sabrina Maniscalco
| --- | --- |
Työnantajat:  KwaZulu-Natalin yliopisto (2004–2005), Turun yliopisto (2009–2010), Turun yliopisto (2014 – ), Helsingin yliopisto (2020 – )  
Palkinnot:  Väisälän palkinto (2017) 
muokkaa - muokkaa wikitekstiä - muokkaa Wikidataa
Sabrina Maniscalco (s. 6. toukokuuta 1974 Mazara del Vallo, Italia) on italialainen kvanttifysiikan ja -teknologian tutkija.
Maniscalco suoritti maisterin tutkinnon 1999 ja väitteli filosofian tohtoriksi Palermon yliopistossa 2004. Vuosina 2011–2014 hän oli professorina Heriot-Watt-yliopistossa Skotlannissa. Maniscalco liittyi Turun yliopiston kvanttifysiikan tutkimusryhmään olleessaan postdoc-tutkijana Bulgariassa ja Etelä-Afrikassa. Vuodesta 2014 Maniscalco on ollut Turun yliopiston teoreettisen fysiikan professorina sekä Aalto-yliopiston adjungoitu professori ja kvanttiteknologian huippuyksikön jäsen.
Vuonna 2017 Maniscalco sai Väisälän palkinnon. Hänet valittiin Suomalaisen Tiedeakatemian jäseneksi 2021.
Sabrina Ionescu

| Sabrina Ionescu |
| --- | --- |
 Ionescu vuonna 2019
Henkilötiedot
Syntynyt: 6. joulukuuta 1997 (ikä 26) Walnut Creek, Yhdysvallat
Kansalaisuus:   Yhdysvallat
Koripalloilija
Pelipaikka:  Pelintekijä
Pituus:  180 cm
Paino:  70 kg
Nyk. joukkue:   New York Liberty
Sarja:  WNBA
NBA-varaus:  1. varaus, 2020 (New York Liberty)
Pelaajaura
Seurajoukkueet
2020–:   New York Liberty
Maajoukkueet
2018–:   Yhdysvallat
Aiheesta muualla
FIBA
| Mitalit> Maa:   Yhdysvallat.Naisten koripallo. Olympialaiset  | Mitalit> Maa:   Yhdysvallat.Naisten koripallo. Olympialaiset  | Mitalit> Maa:   Yhdysvallat.Naisten koripallo. Olympialaiset  | Maa:   Yhdysvallat> Naisten koripallo. |
| --- | --- | --- | --- |
|  Kultaa | Pariisi 2024 |  |  |
| MM-kilpailut  | MM-kilpailut  | MM-kilpailut  |  |
|  Kultaa | Australia 2022 |  |  |
| Pan-Amerikan kisat  | Pan-Amerikan kisat  | Pan-Amerikan kisat  |  |
|  Kultaa | Lima 2019 | 3x3-koripallo |  |
Sabrina Ionescu (s. 6. joulukuuta 1997 Walnut Creek, Kalifornia) on yhdysvaltalainen koripalloilija ja olympiavoittaja. Hän edustaa tällä hetkellä WNBA-liigan New York Libertyä.  Ennen ammattilaisuraansa Ionescu pelasi yliopistokoripalloa Oregonin yliopiston joukkueessa.
Ionescu oli WNBA:n vuoden 2020 varaustilaisuuden ensimmäinen varaus.
Ionesco on voittanut Yhdysvaltain maajoukkueessa olympiakultaa 2024 ja MM-kultaa 2022. Lisäksi hän on voittanut 3x3-koripallossa kultaa Pan-Amerikan kisoissa 2019.
Sami Marouf

| Sami Marouf> Henkilötiedot |
| --- | --- |
Koko nimi:  Sami Marouf
Syntynyt: 12. syyskuuta 1988 (ikä 36)
Kansalaisuus:   Suomi
Koripalloilija
Pelipaikka:  Heittävä takamies
Pituus:  188 cm
Paino:  80 kg
Pelaajaura
Seurajoukkueet
2006–2007 2007–2008 2008–2009 2009–2010 2010–2011:   Tapiolan Honka  Pussihukat  Team Componenta  Kauhajoen Karhu  Porvoon Tarmo
Sami Marouf (s. 12. syyskuuta 1988) on suomalainen koripalloilija, joka on viimeksi edustanut Korisliigassa pelaavaa Porvoon Tarmoa. Marouf on pituudeltaan 188 cm ja pelaa joukkueessaan takamiehen paikalla.
Aiheesta muualla

Korisliigan pelaajaprofiili
Rundvik

Rundvikin kirkko
Rundvik on taajama Nordmalingin kunnassa Ruotsin Västerbottenin läänissä, Ångermanlandin maakunnassa, noin 9 tiekilometriä keskustaajama Nordmalingista lounaaseen. Se sijaitsee Pohjanlahden rannalla ja Eurooppatie E4:n varrella suunnilleen Uumajan ja Örnsköldsvikin puolivälissä. Myös Botniabanan-rautatielinja kulkee Rundvikin kautta.
Taajama on kasvanut vuonna 1861 perustetun höyrysahan ympärille, ja sen asukasluku vuoden 2020 väestönlaskennassa oli 800. Vuosina 1929–2011 paikkakunnalla toimi myös yhdysvaltalaisen Masonite-yhtiön lisenssillä kovalevyä valmistanut tehdas, joka meni konkurssiin 2011. Jäljelle jäi Masonite Beams AB, joka valmistaa puukuiturakenteisia I-palkkeja puurakentamiseen. Sahan omistaa nyt SCA Timber AB ja palkkitehtaan norjalainen Byggma Group.
Rundgren

Rundgren on muun muassa seuraavien henkilöiden sukunimi:
Bengt Rundgren (1931–2008), ruotsalainen oopperalaulaja
Paulus Rundgren (s. 1992), suomalainen jääkiekkoilija
Simo Rundgren (s. 1953), suomalainen keskustalainen poliitikko
Todd Rundgren (s. 1948), yhdysvaltalainen multi-instrumentalisti, lauluntekijä ja levytuottaja
Tommy Rundgren (s. 1968), suomalainen uimari, radiojuontaja ja urheiluselostaja.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Sarah Lavin

Lavin, 2022
Sarah Lavin (s. 28. toukokuuta 1994) on irlantilainen pika-aitajuoksija.
Lavin saavutti 100 metrin aitajuoksussa hopeaa alle 20-vuotiaiden EM-kilpailuissa 2013. Yleisen sarjan arvokilpailuissa hän on sijoittunut parhaimmillaan 60 metrin aitajuoksussa sisäratojen MM-kilpailuissa viidenneksi 2024 ja seitsemänneksi 2022,  kuudenneksi sisäratojen EM-kilpailuissa 2023 sekä 100 metrin aitajuoksussa viidenneksi Münchenin ulkoratojen EM-kilpailuissa 2022 juostuaan välierissä tuolloisen ennätyksensä 12,79. Universiadeissa hän sijoittui 100 metrin aitajuoksussa neljänneksi vuonna 2019.
Lavin juoksi 100 metrin aitajuoksun Irlannin ennätyksen 12,62 karsiutuessaan Budapestin MM-kilpailujen 2023 välieräjuoksussa. 100 metrin juoksussa hän sivusi Irlannin ennätystä 11,27 Bellinzonassa syyskuussa 2023. 60 metrin aitajuoksuennätyksensä 7.90 hän juoksi Glasgow'n MM-hallikilpailujen alkuerissä maaliskuussa 2024.
Sarah MacMillan

| Sarah MacMillan> Henkilötiedot |
| --- | --- |
Syntynyt: 1954 (ikä 69–70)
Muut tiedot
Omaisuus:  2,0 miljardia dollaria (3/2018)
Yritys:  Cargill
Sarah MacMillan, aiemman avioliiton aikana Sarah Stevens Chaney (MacMillan) (s. 1954) on yhdysvaltalainen miljardööriperijätär. Hän edustaa Cargill-suvun viidettä sukupolvea ja omistaa noin kolme prosenttia perheyhtiönä toimivasta yhdysvaltalaisesta Cargill-suuryhtiöstä. Hän peri omistuksensa isänsä W. Duncan Macmillanin (k. 2006) jälkeen. Yhdysvaltalainen talousjulkaisu Forbes arvioi maaliskuussa 2018 Daitchin varallisuudeksi 2,0 miljardia dollaria. Hänellä on kolme vastaavan omistusosuuden perinyttä miljardöörisiskoa: Alexandra Daitch, Lucy Stitzer ja Katherine Tanner.
Cargill on suuri Yhdysvaltain Minnesotan osavaltion Wayzatasta käsin johdettu erityisesti maataloustuotteiden tuotantoa ja kauppaa harjoittava yrityskonserni, jonka liikevaihto oli keväällä 2017 päättyneeltä tilivuodelta noin 110 miljardia dollaria. Cargill-suku piti hallussaan noin 87,2 prosenttia yhtiön osakkeista. Yhtiön omistusosuuksien seurauksena suvussa on toistakymmentä dollarimiljardööriä.
MacMillan asuu Los Angelesissa, Yhdysvaltain Kalifornian osavaltiossa. Hän on eronnut ja hänellä on kolme lasta.